बातचीत शुरू करना (Starting the Conversation) अच्छी बातचीत के लाभ लेना (Benefiting From Great Conversations) एक सक्रिय प्रतिभागी बनना (Being an Active Participant)
बातचीत शुरू करने में, समय की सबसे अहम् भूमिका होती है। अगर कोई भी इंसान किसी बिज़ी होगा, तो उसे किसी का बीच में बाधा डालना पसंद नहीं आएगा। जब आप बातचीत शुरू करने की कोशिश कर रहे हों, तो यह ध्यान में रखें कि सही समय का चुनाव बहुत महत्वपूर्ण है। उदाहरण के लिए अगर आपको अपने बॉस से कोई जरूरी बात करना है, तो फिर अपनी बात कहने के लिए, पहले से समय निर्धारित करने का प्रयास करें। इससे ये बात सुनिश्चित हो जाएगी, कि आप दोनों के ही पास काम की या कुछ जरूरी बातें करने के लिए पर्याप्त समय रहेगा।   बिना प्लान के बातचीत करने के लिए भी इसी तरह से समय का चुनाव महत्वपूर्ण होता है। हो सकता है, कि आप अपने नए पड़ोसी से मिलने का कोई रास्ता खोज रहें हों। संभवतः आप उनसे किसी ऐसे समय पर बात करना नहीं चाहेंगे जब वे बारिश में भीगे हुए घर आ रहें हों, थके हुए लग रहे हों या फिर वो कहीं जाने की जल्दी में हों। ऐसे समय पर, आपका उनसे एक सीधा सा, "आप कैसे हैं?" बोलना भी पर्याप्त होगा। आप एक दूसरे को जानने के लिए किसी और बेहतर समय का इंतजार कर सकते हैं। अगर कोई आपकी आँखों में आँखें डालकर बात कर रहा है, तो फिर आपकी बात शुरू करने का सही समय हो सकता है। उदाहरण के लिए, अगर आप किसी बुक स्टोर में कुछ तलाश रहें हैं और आपके पास वाला व्यक्ति बार-बार, ये देखने की कोशिश कर रहा है, कि आप कौन सी बुक लेने की सोच रहें हैं, तो उससे बात करने की कोशिश करें। आप कह सकते हैं कि "ये वाली बुक काफी इंटरेस्टिंग लग रही है। क्या तुमको बायोग्राफी पढ़ना पसंद है?" अगर आप, अपने घर एक नया पपी (डॉग) गोद लेने के बारे में अपने पति से बात करना चाहती हैं, तो फिर ध्यान रखें कि आप उनसे सही समय पर ही बात शुरू करें। अगर आप जानती हैं, कि वो सुबह उठते ही किसी से ज्यादा बात नहीं करते हैं, तो उन्हें अपनी कॉफी ख़त्म करने और ठीक से जागने का मौका दें, उसके बाद ही उनसे बात करने की कोशिश करें। समय और परिस्थिति के अनुसार बात करना आपको, बातचीत करने में निपुण बनाने का बहुत ही अच्छा तरीका है। ऐसे किसी व्यक्ति से हर रोज बात शुरू करने का प्रयास करें, जिससे आपका मिलना रोज होता हो। उदाहरण के लिए, आप किसी लोकल कॉफ़ी शॉप की लाइन में, अपने पीछे खड़े हुए व्यक्ति से बात करने की कोशिश कर सकते हैं। अपने आस-पास दिखने वाली किसी चीज़ पर कोई कमेंट करें या सवाल पूछें। ये बात शुरू करने का एक स्वाभाविक और बहुत अच्छा तरीका है।  उससे कुछ ऐसा बोलकर देखें, "मुझे यहाँ की कॉफी बहुत पसंद हैं। आपका पसंदीदा रोस्ट (roast) कौन सा हैं?" यह बात करने में आपकी रूचि प्रदर्शित करता है और आप एकदम स्वाभाविक तरीके से बातचीत की शुरुआत कर रहे हैं। बोलते वक्त पॉजिटिव टोन का इस्तेमाल करें। किसी से कहा हुआ एक खुशनुमा कमेंट, सामान्यतः नेगेटिव कुछ कहने से कहीं ज्यादा प्रभावी होती है। आप ऐसा कुछ कह सकते हैं, "आज मौसम बड़ा सुहाना है, हैं ना? मुझे ऐसा मौसम बहुत अच्छा लगता है, जब स्वेटर पहनने लायक सर्दी हो।" हम में से बहुत सारे लोग, हर रोज न जाने कितने ही सारे लोगों से मिला करते हैं। चाहे आप किसी बड़ी कंपनी में काम करते हों, या आस-पड़ोस के या अपने बच्चे के स्कूल के बहुत से लोगों से मिलते हों, सबके सही नाम और चेहरे याद रखना मुश्किल काम है। फिर भी, रिसर्च के अनुसार, लोगों का नाम याद रखना और उन्हें उनके नाम से बुलाना आपके और दूसरे व्यक्ति के बीच में व्यक्तिगत संबंध बनाने में सहायक होता है। जब आपको पहली बार किसी का नाम पता चले, तो इसे बातचीत में दोहराएं। जब कोई आपसे कहता है, "हेलो, मेरा नाम रेनू है", आपको कहना चाहिए, "तुमसे मिलकर ख़ुशी हुई, रेनू।" इस तरह से बार-बार उसके नाम को दोहराना, उसे आपकी याददास्त में स्थाई करने में सहायता करेगा। किसी के बारे में कुछ अच्छा कहना, किसी से बातचीत करने के मार्ग को आसान बना देता है। जब आप किसी की तारीफ में कुछ कहते हैं, तो ज्यादातर लोग इस पर पॉजिटिव प्रतिक्रिया देते हैं। कमेंट करने के लिए किसी विशेष चीज का चुनाव करने का प्रयास करें, और सुनिश्चित करें कि आपके ऐसा करते वक्त आपकी सच्चाई बने रहे। आपकी आवाज की टोन और फेसिअल एक्सप्रेशन प्रायः आपके विचारों को प्रदर्शित करते हैं, इसलिए ये बात सुनिश्चित कर लें, कि तारीफ करते समय आप ईमानदार रहें।  आपके साथ ही काम करने वाले किसी ऐसे व्यक्ति से कुछ उत्साहजनक कहने का प्रयास करें, जिसे आप बेहतर तरीके से जानना चाहते हों। आप ऐसा कुछ कह सकते हैं जैसे, "आपने आज जिस तरह से प्रेजेंटेशन दिया मैं तो उसका कायल हो गया। आप कैसे इतने दबाव में भी, इतने शांत रह लेते हैं, क्या आप इसकी, मुझे भी कुछ टिप्स दे सकते है" इस तरह की बातों से, ना सिर्फ एक पॉजिटिव नोट से बातचीत शुरू होती है, बल्कि इससे आगे भी बातचीत करने का रास्ता खुल जाता है। बातचीत करना और संपर्क बनाना लोगों से आपके संबंध मजबूत बनाने के सबसे अच्छे तरीकों में से एक है। बात करना, कम्युनिकेशन का एक सबसे प्रभावी रूप है, इसलिए ये बात सही साबित होती है, कि वर्बल कम्युनिकेशन आपके व्यक्तिगत संबंधों को मजबूत बनाने में सहायक होता है। आपको जिन लोगों की परवाह है, साथ में ज्यादा विस्तार से बात करने की कोशिश करें।  आप चाहें तो, एक-साथ बैठकर डिनर करते हुए भी ऐसा कर सकते हैं। उदाहरण के लिए, अगर आप एक रोमांटिक पार्टनर के साथ रहते हैं, तो ऐसे में खाना खाते हुए टीवी देखने से बचें। और इसकी जगह पर, हफ्ते में कई बार अच्छी बातचीत करने का प्रयास करें। कुछ मजेदार सवाल करें, जैसे, "अगर तुम कोई लॉटरी जीत जाते हो, तो सबसे पहले क्या करोगे?" इस तरह के छोटे-छोटे सवाल, आप दोनों के रिश्ते को मजबूत बनाने में और एक-दूसरे को बेहतर तरीके से जानने में सहायता करते हैं। अच्छी बातचीत करना, आपके कार्य जीवन को बेहतर बनाने का एक बहुत अच्छा तरीका है। ये ना सिर्फ आपकी प्रोफेशनल लाइफ को आगे बढ़ाने में ही मददगार होगा, बल्कि ये आपके हर दिन के रूटीन को भी ज्यादा मजेदार बनाएगा। अपने को-वर्कर्स के साथ, काम के अलावा भी किसी और चीज पर बात करने का प्रयास करें। यह आपको, उनके साथ व्यक्तिगत तौर पर जुड़ने में सहायता करेगा। फिर, जब आप किसी प्रोजेक्ट पर एक साथ काम कर रहे होंगे, तो फिर आप उनके साथ में नेचुरल ढ़ंग से और भी प्रभावी ढंग से कम्यूनिकेट कर सकेंगे। शायद आप देखें, कि आपके साथ क्यूबिकल में बैठने वाले किसी साथी ने अपनी डेस्क पर, अपनी बिल्ली की कई तस्वीरें लगा रखीं हैं। तो ऐसे में उसे और भी बेहतर ढंग से समझने के लिए उससे उसकी पालतू बिल्ली के बारें में सवाल करें। आपके द्वारा ऐसा करने से, आगे विस्तार से बात करने के कई रास्ते खुलेंगे। ऐसे लोग, जो अपने द्वारा की गई बातचीत से खुश रहते हैं, वो ज्यादा खुश इंसान होते हैं। हालाँकि ये आपको ज्यादा गहराई से की जाने बात में महसूस होता है, लेकिन ऊपरी तौर पर की जाने वाली बातें आपके एंडोर्फिन (endorphins) हॉर्मोन में भी इजाफा करते हैं। तो मूल रूप से, आप दिनभर में आपके द्वारा की जाने वाली बातों पर ध्यान देने की कोशिश करें और देखिये किस तरह से आप आपकी लाइफ को एन्जॉय करने लगेंगे। साथ ही जब आप किसी से बात कर रहे हों, तब भी मुस्कुराना न भूलें। मुस्कुराने की वजह से एंडोर्फिन (endorphins) का स्त्राव होता है, जो आपको ख़ुशी का अहसास कराता है, तो ऐसा करना, आपकी बातच की क्वालिटी को बढ़ाने का और उनकी तरफ से भी अच्छी प्रतिक्रिया पाने का एक अच्छा तरीका है। मुस्कराहट से होने वाले लाभ को पाने के लिए, बातचीत करने के दौरान, इसके पहले और इसके बाद में मुस्कुराना ना भूलें। अच्छी तरह से बातचीत करने के लिए कम से कम दो लोगों की जरूरत होती है। सुनिश्चित करें कि आप अपनी भूमिका सही तरीके से निभाएं और चर्चा में सक्रिय सहभागिता करें। सवाल पूछना भी, ऐसा करने के सबसे अच्छे तरीकों में से एक है, इस तरह से कोई भी चर्चा स्वाभाविक रूप से विकसित होती है।  ओपन-एंडेड सवाल करें। यह कहने की जगह कि, "कितना सुहाना दिन हैं, है ना?" कहें, "इस सुहाने मौसम का मजा लेने के लिए आप क्या प्लान कर रहे हैं?" पहले उदाहरण का जवाब देने के लिए सिर्फ एक हाँ या ना की जरूरत है, जो बातचीत को वहीँ पर रोक सकता है। ऐसे प्रश्न पूछें जिनके जवाब देने के लिए एक से अधिक शब्द की आवश्यकता पड़े। ऐसे प्रश्न पूछें जिनसे स्पष्ट हो कि सामने वाला व्यक्ति क्या कहना चाह रहा है। यदि आप अपने टीनएजर बच्चे से नियमों के बारे में बात कर रहें हैं, तो कहें, "मैंने तुम्हें ऐसा बोलते हुए सुना, कि तुम निराश हो क्योंकि तुम्हे लगता है कि तुम्हे पर्याप्त छूट नहीं मिल रही है। अब तुम ही बताओ कि इसके हल को खोजने के लिए हम क्या कर सकते है जो हम दोनों के ही लिए सही हो?" सक्रिय रूप से सुनने का मतलब कि आप बातचीत करते वक्त, अपने सामने बैठे, बात कर रहे इंसान की बातों पर भी ऐसी प्रतिक्रिया दें ताकि उन्हें नजर आये कि आप उनकी बातों पर भी गौर कर रहे हैं। आप आपके फिजिकल और वर्बल, दोनों ही तरह के संकेत देकर भी यह दर्शा सकते हैं कि आप उनकी बातों को ध्यान से सुन रहे हैं। सामने वाले इंसान की बातों को सक्रियता से सुनना, उस व्यक्ति को अहमियत और सम्मान का अहसास करवाता है, जो प्रभावी बातचीत को विकसित करने के प्रयास में बहुत ज्यादा महत्वपूर्ण है।  आप आपकी पॉजिटिव बॉडी लैंग्वेज से भी किसी को बता सकते हैं, कि आप उसे ध्यान से सुन रहे हैं। सुनिश्चित करें कि पूरी बातचीत के दौरान आप आँखों से संपर्क बनाये रखें। सही समय पर अपना सिर हिला कर भी आप अपनी सक्रियता प्रदर्शित कर सकते हैं। आप अपनी तरफ से बातचीत में ध्यान देने के संकेत देने के लिए कुछ वर्बल संकेत भी इस्तेमाल कर सकते हैं। ये कुछ सीधे-सादे संकेत हो सकते हैं जैसे "ये तो बड़ा मजेदार है!" या कुछ ज्यादा वजनदार, जैसे "ये तो मुझे मालूम ही नहीं था। क्या आप मुझे जरा विस्तार से बता सकते हैं, कि मैराथन में दौड़ते हुए शारीरिक रूप से कैसा महसूस होता है?" आप बातों को ध्यान से सुन रहे हैं, ये बताने का एक दूसरा तरीका हैं बातचीत के कुछ अंश को दोहराना। विस्तार से व्याख्या करके देखें। उदाहरण के लिए, आप कह सकते हैं, "आप अपने लिए कुछ वालंटियर अवसरों की तलाश कर रहे हैं, ये कितना मजेदार है। ऐसा लगता है कि आप कुछ नया आजमाने को लेकर बहुत उत्साहित हैं।" ध्यान दें. किसी की बातों को ध्यान से सुनने का मतलब ये है, कि सामने वाला जो भी कुछ कह रहा हैं, उसे सोचना और उसे अपने ध्यान में रखना। उनकी बातों के लिए अपनी प्रतिक्रिया तैयार करने की कोशिश करने की बजाय, इस पर ध्यान दें कि वो क्या कह रहें हैं और उनकी बोली हुई बातों में मौजूद जानकारी को याद रखें। बातचीत करते हुए, ऐसा दिखाने की कोशिश करें, कि आपकी सामने वाले व्यक्ति में वास्तविक रूचि है। उदाहरण के लिए, हो सकता है कि आप अपने बॉस को बेहतर तरीके से जानना चाह रहे हैं। आपकी बॉस के पास में ना जाने कितने काम होंगे, जिससे उसको ज्यादा वक्त ही मिल पाता होगा, और वो चाह सकती है कि लोग उससे सीमित बात करें। उससे गपशप करने की बजाय, असल में संपर्क बनाने की कोशिश करें। आप अगर किसी प्रोजेक्ट पर काम कर रहे हैं, तो उससे किसी क्लाइंट को सँभालने की सलाह माँग लें। आप सच्चे रहें, और सामने वाले को दिखाएँ, कि आपको उसके विचारों की कद्र है। संभव है कि आपके पड़ोसी ने अपने घर के बाहर किसी राजनीतिक पार्टी का झंडा फहरा रखा हो, और आप उसका कारण जानने के लिए उत्सुक हैं। आप ईमानदारी से कह सकते हैं, "मैंने देखा कि आपने एक पार्टी का झंडा अपने घर के बाहर फहरा रखा हैं। क्या आपका कोई पारिवारिक सदस्य उस पार्टी का सदस्य है?" यह बातचीत शुरू करने का एक चेतनापूर्ण और वास्तविक तरीका है। एक बार दूसरे व्यक्ति को समझ लेने के बाद आप दूसरे विषयों पर बात को आगे बढ़ा सकते हैं। अच्छी बातचीत के लिए आपको दूसरे व्यक्ति की रुचियों पर ध्यान देने की जरूरत पड़ती है। आप किसी ऐसी चीज़ या बात का पता कर सकते हैं जो दोनों में समान हो, यह "आपके लिए बात करने के किसी विषय को जानने" का काफी अच्छा तरीका है। आपको, आप-दोनों के बीच में मौजूद समान बातों को समझने के लिए न जाने कितने ही सारे सवाल करने पड़ सकते हैं, लेकिन आपके ये प्रयास बेकार नहीं जायेंगे। संभव है कि आप अपनी नयी ननद के साथ में अपने सम्बन्ध बेहतर करना चाहती हों, लेकिन आप दोनों ही अलग-अलग प्रकार के इंसान हैं। ऐसे में अपने देखे हुए किसी नए टीवी शो या पढ़ी हुई नयी बुक के बारें में बात करके देखें। हो सकता है आपको पता लगे कि आपकी रुचियाँ समान हैं। यदि ये सारे प्रयास असफल हो जाएँ, तो फिर किसी ऐसी चीज को चुनें, जिसे ज्यादातर लोग पसंद किया करते हैं। उदाहरण के लिए, ज्यादातर लोग अच्छा खाना पसंद करते हैं। उनसे पूछें कि उनका पसंदीदा डिनर क्या है, और फिर यहाँ से बातें बढ़ा लीजिये। दुनिया में क्या चल रहा है, इसकी जानकारी रखने का प्रयास करें। ये आपको उस समय के लिए तैयार रखेगा, जब कोई आपसे वर्तमान घटनाओं पर बात करने का प्रयास करता है। रोज सुबह, कुछ समय के लिए हेडलाइंस पर नजर डालने का समय निकालें। ज्ञानपूर्ण होना आपको बातचीत में कही बेहतर भागीदार बनने में सहायक होगा।  साथ पॉप कल्चर में हो रही हलचल से अवगत रहना भी, इसका एक दूसरा और बेहतर तरीका है। लेटेस्ट नई बुक, मूवीज, और म्यूजिक, इन सबके बारें में अपने फ्रेंड्स, को-वर्कर्स मजेदार बातचीत करना या सुबह-सुबह ऑफिस जाते वक्त, बस में मौजूद किसी अन्य इंसान के साथ भी आप ऐसी बातचीत कर सकते हैं। हो सके तो किसी के भी साथ में आपत्तिजनक मुद्दों (जैसे कि राजनीति, धर्म, इत्यादि) के ऊपर चर्चा करने से बचें, क्योंकि इस तरह की चर्चा अक्सर ही बहस का कारण बन जाती है। आमने-सामने बैठकर की जाने वाली बातचीत में, आपका फिजिकल बर्ताव बहुत अहम भूमिका अदा करता है। आँखों का संपर्क विशेष रूप से महत्वपूर्ण है। किसी से नजरें मिलाना ये प्रदर्शित करता है कि आप बातचीत में संलग्न हैं और ये भी की आप ध्यान दे रहें हैं।  याद रखें कि आँखों में आँखें डालकर बात करना, मतलब नहीं है कि आप किसी को घूरने लगें। इसके बजाय, जब आप बात कर रहे हों 50% समय आँखें मिलाने और जब आप सुन रहें हो तो 70% समय आँखों से संपर्क बनाये रखने का प्रयास करें। आप किसी से बातचीत करते हुए नॉन-वर्बल संकेतों का इस्तेमाल भी कर सकते हैं। आपको बात समझ आ रही है, यह दिखाने के लिए अपना सिर हिलाएं, या जब पॉजिटिव प्रतिक्रिया की आशा रखी जाए तो मुस्कुराएं। साथ ही इस बात का भी ध्यान रखें, कि आपको बातचीत के दौरान, कहीं पर सीधे मूर्ती बनकर बैठने की जरूरत नहीं है। अपने शरीर को हिलाते रहें (हाँ लेकिन पागलों की तरह भी ना हिलाएँ, नहीं तो सामने वाला आपके बारे में कुछ गलत सोचने लग सकता है)। अगर आपको लगे, तो आपके पैरों को क्रॉस कर लें, लेकिन साथ ही अपनी बॉडी को किस इस तरह से हिलाते रहें, जिससे आपके चर्चा में ध्यान देने की पुष्टि हो सके! ध्यान दें: आपका शरीर, आपकी बातों से कहीं ज्यादा अच्छी तरह से बात कर सकता है! जरूरत से ज्यादा शेयर करने का मतलब है कि आप ऐसा कुछ कह रहें है, जो या तो आपको शर्मिंदा कर दे, या फिर और भी बुरा आपके सामने बैठे इंसान को शर्मिंदा कर दे। ये सच में बेहद अजीबहो सकता है। कई बार ऐसा होता है कि लोग कुछ बिना सोचे समझे कुछ भी कह जाते हैं और फिर तुरंत ही उस पर अफ़सोस करते हैं। जरूरत से ज्यादा जानकारी देना, आपको और साथ ही आपको सुनने वाले इंसान को भी अजीब सा महसूस करा सकता है। जरूरत से ज्यादा कुछ भी शेयर करने से बचने के लिए, उन परिस्थितियों के बारे में जानने का प्रयास करें जिनमे ऐसा ज्यादा होता है।  अक्सर ही जब इंसान बहुत ज्यादा नर्वस होता है, या फिर किसी भी तरह से सामने वाले पर अच्छा इम्प्रैशन बनाने के लिए उत्सुक हो, तभी वो इस तरह से ज्यादा बातें किया करता है। उदाहरण के लिए, जब आप किसी एक जरूरी जॉब के इंटरव्यू के लिए जा रहे हों, तो रूम के अंदर जाने के पहले, रुककर, जरा शांति से कुछ गहरी साँसे लें। साथ ही, अपने विचारों को अभिव्यक्त करने के पहले, आप क्या कहने जा रहे हैं, ये सोचने के लिए भी कुछ समय लें। आप अगर चाहें तो धीमी गति से भी बात करना शुरू कर सकते हैं, जिसमें आप आप बात करने की अपनी सामान्य गति की बजाय 1/3 गति से बात कर सकते हैं। दुसरे व्यक्ति के साथ, अपने रिश्ते का आंकलन करें। अपने बारे में कोई भी बात शेयर करने के पहले, एक बार जरा रुककर खुद से पूछकर देखें, "क्या ये व्यक्ति इस बात पर विचार विमर्श करने के लिए सही है?" उदाहरण के लिए, आप किसी कॉफी शॉप की लाइन में, अपने पीछे खड़े इंसान के साथ में व्यक्ति से अपनी पाइल्स के बढ़ने पर बात करना नहीं चाहेंगे। उन्हें इस जानकारी की जरूरत नहीं है, और संभवतः वो ये सब सुन के अनकम्फर्टेबल भी हो जायेंगें। एक बात को ध्यान में रखें कि किसी इंसान के बारे में जानने के लिए, आप आपकी थोड़ी-बहुत पर्सनल जानकारी जरुर शेयर कर सकते हैं। लेकिन आपको, अपने बारे में, एक ही बार में सब-कुछ बताने की जरूरत नहीं है। आप जब भी उनसे मिलें, तब हर बार उनके साथ अपने बारे में, सिर्फ एक ही पर्सनल बात बताकर, उनकी प्रतिक्रिया को समझने की और अपने रिश्ते को और भी बेहतर बनाने की कोशिश करें। वैसे तो इस तरह की जानकारी शेयर करने से, उनके द्वारा आपकी आलोचना करने का और आपको रिजेक्ट करने का रिस्क बना रहता है, लेकिन किसी भी रिश्ते को बेहतर बनाने के लिए भी इसकी जरूरत होती है।
सही समय का चुनाव करें: अपने आसपास की चीजों पर बात करें: लोगों को याद रखें: प्रशंसा करें: आपके व्यक्तिगत संबंधों को मजबूती देने लायक बातचीत का इस्तेमाल करें: अपने ऑफिस में, अपने को-वर्कर्स के साथ संबंधों में सुधार करने के लिए, बेहतर बातचीत करें: सुख की अनुभूति के लिए, और भी ज्यादा गहरी बातचीत करें: किसी के साथ में बात करते वक्त, अपने मूड में सुधार करने के लिए मुस्कुराएँ: अच्छे सवाल पूछें: बातों को सक्रियता से सुनने की कोशिश करें: वास्तविक बनें: एक-दूसरे में मौजूद समानताएं खोजें: वर्तमान में चल रही न्यूज़ से अवगत रहें: अपनी बॉडी लैंग्वेज की निगरानी करें: जरूरत से ज्यादा कुछ भी शेयर करने से बचें:
https://www.wikihow.com/Have-a-Great-Conversation https://www.wikihow.com/Have-a-Great-Conversation https://www.wikihow.com/Have-a-Great-Conversation
Starting the Conversation Benefiting From Great Conversations Being an Active Participant